OpenLLM-France/wikimedia huggingface dataset:
# Gould

* No s'ha de confondre amb Goulds.
«Gould» té aquests significats:
* Llocs:
** Cinturó de Gould, anell parcial d'estels
** cràter Gould de la Lluna
** Costa Gould a l'Antàrtida
** Gould (Arkansas), localitat a Arkansas
** Gould (Colorado), localitat a Colorado
** Gould (Oklahoma), localitat a Oklahoma
* Persones:
** Alice Bache Gould
** Augustus Addison Gould (1805, New Ipswich, New Hampshire – 1866, Boston), conquiliòleg i malacòleg nord-americà
** Elizabeth Gould, professora de psicologia en la Universitat de Princeton
** Frank Walton Gould (1913 - 1981), botànic i agrostòleg nord-americà
** Glenn Gould (1932 - 1982), pianista canadenc
** Horace Gould, pilot de curses automobilístiques anglès
** Janice Gould, escriptora nord-americana
** John Gould, (1804 – 1881), naturalista i ornitòleg britànic
** Rodney Gould, pilot de motociclisme anglès
** Stephen Jay Gould, paleontòleg i divulgador científic estatunidenc
** Shane Gould, nedadora australiana
# Dixie Land

Dixie Land (alternativament escrit com Dixieland) és un documental ucraïnès del 2015.

## Trama

El documental es va filmar a la ciutat ucraïnesa de Kherson. La pel·lícula segueix quatre membres d’una orquestra infantil (Roman, Polina i dos xics anomenats Nikita) als quals els agrada tocar música Jazz estatunidenca. La pel·lícula se centra en la forta connexió dels xics amb el seu malhumorat però estimat professor, Semyon Nikolayevich Ryvkin.

## Estrena i distribució

Dixie Land va ser dirigida, escrita i editada per Roman Bondartxuk. Bondartxuk havia guanyat elogis com a documentalista gràcies a les seues primeres pel·lícules, com Euromaidan i Ukrainski xerifi. Es va estrenar a Ucraïna el 2015. La pel·lícula es va representar al Festival Internacional de Cinema d'Odessa, on va guanyar el premi Duc d'Or. La pel·lícula també es va presentar al festival Lielais Kristaps de Letònia el setembre de 2015 i al Festival de cinema documental Full Frame als Estats Units l'abril de 2016. La pel·lícula també es va emetre a la televisió a Finlàndia el març del 2017.

## Recepció

The Odessa Review va fer-ne una bona crítica. Dixie Land té una puntuació agregada de 7,2 sobre 10 a IMDb.

## Referències

* ↑ Bondarchuk, Roman. «Dixie Land». Cineuropa. [Consulta: 24 febrer 2021].
* ↑ «The grand closing ceremony of the 8th odesa international film festival». Odesa International Film Festival. [Consulta: 24 febrer 2021].
* ↑ «The Odessa Review’s OIFF Diary: Day 3 — Dixie Land, Black Level, Gabriel and the Mountain». The Odessa Review, 18-07-2017. [Consulta: 24 febrer 2021].
* ↑ «Dixie Land User Reviews». Internet Movie Database. [Consulta: 24 febrer 2021].
# Forns de calç de Gavà

Els Forns de calç de Gavà són els forns de calç del municipi de Gavà (Baix Llobregat). Almenys quatre d'aquestes obres formen part de l'Inventari del Patrimoni Arquitectònic de Catalunya.

## Forn de Can Llong 1

El Forn de Can Llong 1 és una obra inventariada, situada a la Vall de la Sentiu. Hi ha dues construccions, una està molt trencada i a dins hi ha una figuera, l'altra conserva la porta, un tros del mur de pedra de protecció en un lateral i hi ha una finestra que podria haver estat oberta per l'erosió.

## Forn de Can Llong 2

El Forn de Can Llong 2 és una obra inventariada, situada a la Vall de la Sentiu. És un forn de calç petit amb dimensions aproximades de 2,5m d'amplada i 1,5 de fondària.

## Forn de Can Llong 3

El Forn de Can Llong 3 és una obra inventariada, situada a la Vall de la Sentiu. Té una amplada aproximada de 4,70m i al seu interior hi ha un pi.

## Forn de calç del Camí de les Agulles

El Forn de calç del Camí de les Agulles és una obra popular inventariada, situada a l'antic camí de les Agulles. Per arribar-hi, s'ha de passar can Pardal fins a la riera dels Canyars, creuar la riera i immediatament girar a l'esquerra, paral·lel a la riera. A mà dreta s'obre un camí amb un revolt tancat, pel qual s'ha de pujar cap a uns camps abandonats on hi ha un suport de línia elèctrica d'alta tensió. Agafar el corriol del final del camp (a l'esquerra d'un garrofer) i anar baixant fins al fons de la riera i seguint aquest camí el trobarem sortint de la riera a la dreta (que sembla un altre antic camí).

## Referències

* ↑ «Forn de Can Llong 1». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
* ↑ «Forn de Can Llong 2». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
* ↑ «Forn de Can Llong 2». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
* ↑ «Forn de calç del Camí de les Agulles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Cérvola de Cabdet

La Cérvola de Cabdet és una escultura en pedra procedent de l'art iber del segle v aC.

## Origen

Es va trobar dins del terme municipal de la vila de Cabdet encara que actualment es troba al Museu Provincial d'Albacete (inventari 4289). D'aquesta mateixa població d'Albacete també és la Dama de Cabdet.

## Simbolisme

La Cérvola de Cabdet representa a l'animal que li dona nom semi-assegut sobre els seus genolls i el seu estat de conservació és bastant acceptable. Té el cap alçat i el conjunt està tractat mitjançant un volum en forma de paral·lelepípede. Els ulls són rodons i estan marcats amb una simple incisió. El coll és llis i el cos no posseeix detalls anatòmics.
Es creu que va tenir un ús funerari, igual que moltes altres restes trobades a la mateixa zona com a bases de columnes o diverses parts d'animals.

## Característiques tècniques

Tallat en pedra calcària blanquinosa. No es van trobar les potes posteriors i el musell, a més les orelles estan trencades. Altura 77 cm; longitud 74 cm; grossor 25 cm.

## Bibliografia

* Chapa, T., "La escultura zoomorfa ibérica en piedra", Madrid 1980, pàg. 541-543.
* Sánchez Jiménez, J. "Escultura ibèrica zoomorfa descoberta recentment a Cabdet", en VI Congrés Nacional d'Arqueologia (Oviedo 1959), Zaragoza 1961, pàg. 163-166.
# Grammy al millor àlbum llatí tropical

El premi Grammy al millor àlbum llatí tropical és un guardó presentat en els Premis Grammy, una cerimònia que va ser establida en el 1958 i en el seus orígens s'anomenava Premis Gramòfon, per als artistes de gravació que han realitzat àlbums en el gènere musical del llatí tropical.
Segons la descripció presentada en els 54ns Premis Grammy, el premi és atorgat "als àlbums que contenen, almenys el 51% del temps, noves gravacions vocals o instrumentals de música llatina tropical". Aquesta categoria inclou totes les formes de la música tradicional tropical, com la salsa i el merengue.

## Premis
### Dècada del 2020

| Edició | Imatge | Guanyador(s)/ Guanyadora/es | Obra | Nominats/ Nominades | Ref |
| 62 | | Aymée Nuviola Marc Anthony (Empat) | A Journey Through Cuban Music Opus | | |

## Referències

* ↑ «Category Mapper» (en anglès), 05-04-2011. [Consulta: 14 juliol 2020].
* ↑ «Empat».
# Diego Seoane Pérez

Diego Seoane Pérez (Ourense, 26 d'abril de 1988) és un futbolista gallec. Juga de lateral dret, tot i que també s'adapta perfectament a la banda esquerra. El seu equip actual és la SD Ponferradina.

## Trajectòria esportiva

Format a les categories inferiors del Deportivo de La Corunya, va jugar cedit durant la temporada 2007-08 al Ciudad de Santiago de Tercera divisió. Va tornar a La Corunya per jugar amb el Deportivo B i des de principis de 2010 va començar a entrar en convocatòries del primer equip. Va debutar a Primera divisió en un partit entre el Deportivo i el Reial Valladolid (0-2). Al juny de 2010 va renovar el seu contracte per tres anys més.
El 28 de gener de 2013 va renovar amb el Deportivo per 3 temporades més i va marxar cedit al Córdoba CF fins al final de la temporada 2012-13.

## Referències

* ↑ "Diego Seoane renueva tres temporadas con el Deportivo"
* ↑ "Seoane renueva y se marcha cedido hasta junio al Córdoba"

## Enllaços externs

* Dades del jugador a canaldeportivo.com Arxivat 2015-09-23 a Wayback Machine. (castellà)
* Dades del jugador a Soccerway (castellà)
# E003

* No s'ha de confondre amb E03.
La ruta europea E003 és una carretera que forma part de la Xarxa de carreteres europees. Comença a Uchkuduk (Uzbekistan) i finalitza a Gaudan (Turkmenistan). Té una longitud de 1000 km. Té una orientació de nord a sud.
# Formigueret ventrenegre

El formigueret ventrenegre (Formicivora melanogaster) és una espècie d'ocell de la família dels tamnofílids (Thamnophilidae).

## Hàbitat i distribució

Habita vegetació de ribera, arbusts i zones boscoses de l'altiplà de l'est i sud-est de Bolívia i sud-oest i centre del Brasil.

## Referències

* ↑ «Formigueret ventrenegre». Cercaterm. TERMCAT, Centre de Terminologia. Rev. 10/05/2021(català)
# Cost per mil

El cost per mil (en anglès cost per mille o CPM) és un sistema de facturació publicitària en màrqueting digital. És una mesura en què l'anunciant paga per cada mil vegades que es mostra l'espai, objecte de publicitat.
Ràdios, televisió, periòdics, revistes i la publicitat en línia es poden comprar sobre la base del que costa mostrar l'anunci a mil espectadors (CPM). S'utilitza en la comercialització com un punt de referència per a calcular el cost relatiu d'una campanya de publicitat.
Un exemple de càlcul del CPM a priori:
* Cost total per executar l'anunci és de 20.000 €.
* L'audiència total és 2.000.000 persones.
* El CPM es calcula de la següent manera:
    $\textstyle CPM={20.000\ euros \over 2.000.000\ persones}\ *\ 1.000=10\ euros$
En la publicitat a internet, sovint es factura a posteriori segons un CPM contractat, per exemple, 12 euros CPM, en conseqüència, si ningú no mira o descarrega la pàgina amb l'anunci, no es paga res. Per analogia amb la premsa escrita es parla de «cost per mil impressions». També és una manera de remunerar les visites a webs esponsoritzats, com és el cas amb certes cançons i altres documents publicades per exemple a Youtube. Altres conceptes similars són el cost per clic (CPC), cost per compromís (CPE) (E de l'anglès engagement), cost per contacte (CPL) (L de l'anglès lead) i cost per acció (CPA).

## Referències

* ↑ «El màrqueting digital parla català». Via empresa.
* ↑ «Cost per mil». Cercaterm. TERMCAT, Centre de Terminologia.
* ↑ Fransi, Eduard Cristóbal. Comerç electrònic : anàlisi de la situació, perspectives de futur i impacte en l'àmbit econòmic i empresarial. Lleida: Edicions de la Universitat de Lleida, [2004], p. 153. ISBN 9788484094739.
* ↑ «Publicitat Web». El Punt Avui Televisió, 2017. [Consulta: 12 juny 2017].
* ↑ «CPE, CPM, CPA… En català, com es construeixen les sigles del màrqueting digital?». Màrqueting digital. Termcat, 08-03-2017. [Consulta: 12 juny 2017].
# Gave de Pau

El Gave de Pau és un riu occità situat al sud-oest de França.
El terme «gave» designa un curs d'aigua a la zona dels Pirineus occidentals. Es tracta d'un mot d'origen precelta molt utilitzat en aquesta zona, fins al punt que molts cursos fluvials han perdut d'un segle ençà el seu nom originari per esdevenir la gave de....
Les seves fonts se situen al circ de Gavarnia, classificat el 1997 com a Patrimoni de la Humanitat per la UNESCO, al departament dels Alts Pirineus. Aquest curs d'aigua nascut a Gavarnie es comença a anomenar Gave de Pau a partir de Lus e Sent Sauvaire, on es recullen les aigües de la Gave de Gavarnia i les del Bastan. A partir de la confluència amb la Gave d'Auloron pren el nom de Gaves Reunides (Gaves Réunis en francès), abans de llençar les aigües a l'Ador a Pèirahorada, al departament de les Landes.
Entre les fonts que alimenten la Gave de Pau, hi ha la cèlebre font, amb reputació de miraculosa, de Lorda.

## Principals afluents

* Riba esquerra: l'Ouzoum, el Béez, el Néez, Las Hies, la Bayse, la Gave d'Auloron.
* Riba dreta: l'Ousse, el Lagoin.

## Referències

* ↑ Grosclaude, Miquèu. «Les hydronymes pyrénéens en Béarn». A: Dictionnaire toponymique des communes du Béarn (en francès). Pau: Escòla Gaston Febus, 1991, p. 389.
# Hernán Carvallo

Luis Hernán Carvallo Castro (19 d'agost de 1922 - 24 de març de 2011) fou un futbolista xilè.

## Selecció de Xile

Va formar part de l'equip xilè a la Copa del Món de 1950.

## Referències

* ↑ «Obituary (en castellà)». Arxivat de l'original el 2015-02-23. [Consulta: 11 desembre 2017].
* ↑ 1950 FIFA World Cup Brazil
* ↑ Hernán Carvallo Fitxa i estadístiques a la FIFA
# Grampian

Grampian és una població dels Estats Units a l'estat de Pennsilvània. Segons el cens del 2000 tenia 441 habitants.

## Demografia

Segons el cens del 2000, Grampian tenia 441 habitants, 166 habitatges, i 119 famílies. La densitat de població era de 567,6 habitants per quilòmetre quadrat.
Dels 166 habitatges en un 42,2% hi vivien nens de menys de 18 anys, en un 56,6% hi vivien parelles casades, en un 10,8% dones solteres, i en un 28,3% no eren unitats familiars. En el 24,7% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,14.
Per edats la població es repartia de la següent manera: un 31,3% tenia menys de 18 anys, un 7,5% entre 18 i 24, un 29,5% entre 25 i 44, un 17,5% de 45 a 60 i un 14,3% 65 anys o més.
L'edat mediana era de 31 anys. Per cada 100 dones de 18 o més anys hi havia 88,2 homes.
La renda mediana per habitatge era de 29.271 $ i la renda mediana per família de 34.219 $. Els homes tenien una renda mediana de 26.528 $ mentre que les dones 20.179 $. La renda per capita de la població era de 12.127 $. Entorn del 6,2% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grampian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Grampian». American Fact Finder. Oficina del Cens dels Estats Units, 12-01-2010.
# Doc

Doc és un western estatunidenc de Frank Perry estrenat el 1971, que explica la història del tiroteig al O.K. Corral i un dels seus protagonistes, Doc Holliday. La van protagonitzar Stacy Keach, Faye Dunaway i Harris Yulin. El film va ser rodat a Almeria.

## Argument

En un saloon, Doc Holliday, jugador professional de cartes, es juga el seu cavall contra una bonica rossa. Guanya la partida i marxa doncs amb el seu premi, Kate Elder, cap a Tombstone. Allà es troba el seu amic marshall, Wyatt Earp. Per guanyar les eleccions, compta amb la confiança dels habitants, però petits grangers, com els Clanton, l'acusen de deshonest. Earp vol eliminar el clan Clanton.

## Repartiment

* Faye Dunaway: Kate Elder
* Stacy Keach: Doc Holliday
* Harris Yulin: Wyatt Earp
* Mike Witney: Ike Clanton
* Denver John Collins: El Kid
* Dan Greenburg: El periodista
* Penelope Allen: Mattie Earp
* Hedy Sontag: Alley Earp

## Referències

* ↑ «Doc». The New York Times.
# Districte de Commewijne

Commewijne és un districte de Surinam, localitzat a la riba dreta del Riu Surinam. La seva capital és Nieuw Amsterdam. Una altra població principal és Alliance.
El districte té una població de 25,200 persones i ocupa una superfície de 2,353 km².

## Resorts

Commewijne està dividit en 6 resorts (ressorten):
* Alkmaar
* Bakkie
* Margaretha
* Meerzorg
* Nieuw Amsterdam
* Tamanredjo

## Pobles

* Ephrata
# Farena

Farena és una entitat de població del municipi de Mont-ral, a la comarca de l'Alt Camp.
El poble està a les muntanyes de Prades en un coster a l'esquerra del riu Brugent, al nord del municipi. El nucli urbà presenta el desnivell característic d'un poble de muntanya, amb pujades i baixades força notables, i no s'hi pot accedir amb cotxe. Dista a uns 13 quilòmetres del centre urbà de la Riba i la carretera TV-7044 és la principal via de comunicació. Aquest tram de carretera, entre la Riba i Farena, és un paratge natural molt destacat per la seva flora.

## Història

Les primeres referències històriques citen Farena, amb Rojals, en l'ascens de les forces catalanes, comandades per Ponç i Ramon de Cervera, que el 1151 emprengueren la conquesta de Siurana.
Els edificis del poble donen prova de la importància que té dins del municipi, sobretot en demografia, superant algún cop en població al cap de municipi Mont-ral i l'ordre de cases en forma de mitja rodona, seguint el traçat de l'antiga muralla que l'encerclava, fa que conservi la disposició primitiva de vila closa.
Actualment el poble es troba pràcticament deshabitat, especialment a l'hivern. A l'estiu, en canvi, es converteix en un poble plenament turístic, amb cases molt ben rehabilitades. El riu Brugent, al seu pas per Farena, acostuma a portar aigua i atreu força banyistes. El 10 d'octubre de 1994 hi va haver la riuada de Sant Tomàs de Vilanova, que va desfigurar completament el paisatge natural del riu Brugent.

## Llocs d'interès

* L'església romànica de Sant Andreu, probablement del segle xii, té un mural pintat el 1946 per Anton Català i Gomis. És sufragània de la parròquia de Mont-ral i ha estat al llarg dels segles servida pel seu rector, però també ha sigut utilitzada pels veïns del terme de Rojals, especialment els del Pinetell.
* Les restes del castell de Farena, als estables de Can Vilalta, on encara en queden alguns murs. De la presència del castell també roman el topònim del Castellot, aplicat a la roca abrupta que hi ha al cim del turó del poble.

## Referències

* 1 2 3 «Farena». Gran Enciclopèdia Catalana. Barcelona: Grup Enciclopèdia Catalana.
# Fareeda Kokikhel Afridi

Fareeda «Kokikhel» Afridi va ser una feminista paixtú, activista de drets de les dones al Pakistan. Al juliol de 2012, a l'edat de 25 anys, va ser assassinada en el seu camí al treball.
Afridi va néixer i es va criar a la zona tribal de Khyber, que forma part dels Territoris Tribals d'Administració Federal (FATA), una regió semiautònoma empobrida al nord-oest de Pakistan, a la frontera amb Afganistan.
Es va graduar de la universitat amb màster en estudis de gènere. Mentre encara estava a l'escola, amb la seva germana Noor Zia Afridi, va fundar la Societat per a l'avaluació i la capacitació de dones en àrees rurals (SAWERA), una ONG dirigida per dones que promou l'apoderament de les dones dels FATA.
Afridi va ser crítica amb el govern pakistanès, el govern talibà, i amb la naturalesa patriarcal de la societat pakistanesa.
El juny de 2012, va dir als periodistes que estava sent amenaçada. Els seus amics i col·legues van sospitar que les amenaces eren dels militants talibans dels FATA.
El 5 de juliol de 2012, quan Afridi va deixar la seva casa per anar a treballar a Hayatabad, un suburbi de Peshawar, va rebre un tret al cap i dos al coll per dos motociclistes, que després es van escapar. Va morir a l'hospital.
Condemnant l'assassinat en un campament de protesta organitzat per la Fundació Aurat, juntament amb el Club de Premsa de Peshawar i la Unió Federal de Periodistes de Pakistan, el ministre d'informació de Khyber Pakhtunkhwa, Mian Iftikhar Hussain, va declarar:
| « | La imposició de decrets de mort sobre individus com Fareeda ha donat com a resultat una imatge negativa del nostre país i també de l'Islam. | » |
Va ser la segona dona de Khyber Pakhtunkhwa assassinada pels extremistes talibans.

## Referències

* ↑ Activist’s killing reverberates in Pakistan
* ↑ Woman NGO worker shot dead in Peshawar
* ↑ Yusufzai, Zahir «A Feminist, Women Rights Activist Killed». FATA Research Centre, 05-07-2012 [Consulta: 29 octubre 2012]. «Còpia arxivada». Arxivat de l'original el 2016-03-03. [Consulta: 10 gener 2019].
* ↑ Zia, Asad «Militancy: A progressive voice for tribal women silenced in targeted attack». The Express Tribute (with the International Herald Tribune), 05-07-2012 [Consulta: 8 juliol 2012].
* ↑ «About SAWERA». Safe World for Women. Arxivat de l'original el 18 febrer 2012. [Consulta: 8 juliol 2012].
* 1 2 Pakistani Women's Rights Activist Fareeda 'Kokikhel' Afridi Shot Dead in Peshawar
* ↑ Positive Pakistanis: Sister act
* ↑ Crowstaff, Chris «Pakistani Women's Rights Activist Fareeda 'Kokikhel' Afridi Shot Dead in Peshawar». TrustLaw (Thomson Reuters), 07-07-2012 [Consulta: 8 juliol 2012]. Arxivat 5 de juliol 2013 at Archive.is «Còpia arxivada». Arxivat de l'original el 2013-07-05. [Consulta: 10 gener 2019].
* ↑ Woman activist’s murder widely condemned
* ↑ Farida Afridi's murder: Alliance calls for timely justice, protection on human rights activists
* ↑ HRCP condemns killing of human rights activist, alleged blasphemer
* ↑ Zia, Asad «Targeting women:Malala, Taliban's third female victim». The Express Tribune, 11-10-2012 [Consulta: 20 octubre 2012].

## Vegeu també

* Llista de feministes musulmanes
# Gavi Bas

Gavi Bas o Gabi Bas (en llatí Gavius o Gabius Bassus) va ser un gramàtic romà.
Va escriure uns Commentarii i un tractat titulat De Origine Verborum et Vocabulorum que són mencionats per Aule Gel·li. Probablement és el mateix a qui Macrobi li atribueix un tractat, De Diis (Sobre els déus)
Un Gavi Bas va ser prefecte del Pont sota Trajà, però segurament és un personatge diferent, ja que l'autor dels Comentarii havia de ser un segle anterior. Gavius o Gabius apareix sovint corromput com a Gaius (Gai), cosa que porta confusions, ja que l'abreviació d'aquests noms sempre és C.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 473.
# Giovanni Vacca

Giovanni Vacca (Gènova, 18 de novembre de 1872 - Roma, 6 de gener de 1953) va ser un matemàtic, historiador de la ciència i sinòleg italià.

## Vida i obra

Es va graduar en matemàtiques a la universitat de Gènova el 1897, i des d'aquest any fins al 1905 va ser, amb algunes interrupcions, assistent de Peano a la universitat de Torí.
A partir de 1898 es va començar a interessar per la llengua i la cultura xineses i, el 1905, va anar a la universitat de Florència per estudiar-les. Els anys 1907 i 1908 va fer un llarg viatge a la Xina, a on no va estar solament a la costa sinó que es va endinsar a les ciutats interiors de la Xina, establint relacions amb molts científics i intel·lectuals xinesos, com per exemple amb el geòleg Ding Wenjiang.
El 1910 va ser nomenat professor de llengua i literatura de l'Extrem Orient a la universitat de Roma càrrec que va mantenir fins al 1921 en que fou transferit a la universitat de Florència. A partir de 1923 i fins a la seva jubilació el 1947, va ser professor de geografia i història de l'Orient Llunyà a la universitat de Roma.
La seva obra es reparteix a parts més o menys iguals entre les matemàtiques, la història de la ciència i la cultura xinesa. Va escriure una quarantena d'articles de cadascuna d'aquestes especialitats.

## Referències

* ↑ Lioi, 2016, p. 1 i ss.
* ↑ Lanciotti, 1953, p. 40.
* ↑ Bottazzini, 2002, p. 546.

## Bibliografia

* Bottazzini, Umberto. «Biographies: Giovanni Vacca». A: Joseph W. Dauben, Christoph J. Scriba (eds.). Writing the History of Mathematics: Its Historical Development (en anglès). Birkhäuser, 2002, p. 545-546. ISBN 3-7643-6166-2.
* Lanciotti, Lionello «Giovanni Vacca (1872-1953)» (en anglès). East and West, Vol. 4, Num. 1, 1953, pàg. 40. ISSN: 00128376.
* Lioi, Tiziana. Viaggio in Cina 1907-1908 : diario di Giovanni Vacca : con lettere, conferenze, discussioni e altro materiale inedito (en italià). L'asino d'oro edizioni, 2016. ISBN 978-886-443397-4.
* Luciano, Erika «I contributi di Giovanni Vacca alla storia della logica matematica fra erudizione e critica storiografica» (en italià). Physis, Vol. 53, Num. 1-2, 2018, pàg. 175-200. ISSN: 0031-9414.

## Enllaços externs

* O'Connor, John J.; Robertson, Edmund F. «Giovanni Vacca» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Vacca, Giovanni». Enciclopedia on line Treccani. [Consulta: 5 setembre 2019]. (italià)
* «Giovanni Enrico Eugenio Vacca». MatePristem - Universitat Bocconi. [Consulta: 5 setembre 2019]. (italià)